pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มท.1 ขอบคุณคนไทย ช้อป OTOP Midyear ทะลุ 500 ล้านบาท นำรายได้เข้าชุมชน พัฒนาเศรษฐกิจฐานราก
วันจันทร์ที่ 13 มิถุนายน 2565
มท.1 ขอบคุณคนไทย ช้อป OTOP Midyear ทะลุ 500 ล้านบาท นํารายได้เข้าชุมชน พัฒนาเศรษฐกิจฐานราก
มท.1 ขอบคุณคนไทย ช้อป OTOP Midyear ทะลุ 500 ล้านบาท นํารายได้เข้าชุมชน พัฒนาเศรษฐกิจฐานราก
วันนี้ (13 มิ.ย. 65) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กระทรวงมหาดไทย โดยกรมการพัฒนาชุมชน ร่วมกับหน่วยงานภาครัฐ ภาคเอกชน และภาคีเครือข่าย จัดงาน OTOP Midyear 2022 “สุขช้อป สุขใจ สุขทั่วไทยรวมไว้ในที่เดียว” ระหว่างวันที่ 4-12 มิ.ย. 65 ที่ผ่านมา ณ อาคารชาเลนเจอร์ 1 – 3 อิมแพ็ค เมืองทองธานี อันเป็นการเพิ่มช่องทางการตลาดให้มากยิ่งขึ้น นําเสนอความก้าวหน้าในการพัฒนาผลิตภัณฑ์ OTOP เพื่อสร้างงาน สร้างอาชีพ สร้างรายได้ ให้ผู้ผลิต ผู้ประกอบการ ตลอดจนสมาชิกกลุ่มต่างๆ เกิดการกระตุ้นเศรษฐกิจของประเทศและบรรเทาความเดือดร้อนของประชาชน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า สําหรับการจัดงาน OTOP Midyear 2022 “สุขช้อป สุขใจ สุขทั่วไทยรวมไว้ในที่เดียว” ในครั้งนี้ มีพี่น้องประชาชนนักท่องเที่ยวเดินทางร่วมชมและเลือกซื้อสินค้าภายในงานกว่า 164,130 คน ทําให้มียอดการจําหน่ายทะลุเป้าที่กําหนดไว้ (เป้า 500 ล้านบาท) รวมจํานวนทั้งสิ้น 573,232,033 บาท โดยในจํานวนดังกล่าว แบ่งเป็น ยอดจําหน่าย 503,761,188 บาท และยอดสั่งซื้อ 69,470,845 บาท โดยมีผลิตภัณฑ์ที่ได้รับความสนใจ และมียอดจําหน่าย สูงสุด 5 ลําดับแรก ได้แก่ 1) ผ้าและเครื่องแต่งกาย 223,163,761 บาท 2) ศิลปิน OTOP 67,448,976 บาท 3) ข้าวของเครื่องใช้ 54,230,463 บาท 4) อาหาร 45,933,571 บาท และ 5) โซน OTOP ชวนชิม 35,503,004 บาท
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า ขอขอบคุณนักช้อปทุกท่านที่ให้การสนับสนุนสินค้า OTOP ของคนไทย ซึ่ง กระทรวงมหาดไทย โดยกรมการพัฒนาชุมชน ได้นําเสนอสุดยอดผลิตภัณฑ์ที่ดีที่สุดให้กับพี่น้องแฟนพันธุ์แท้ OTOP ทุกคน ซึ่งที่สําคัญการจัดงาน OTOP Midyear 2022 ถือเป็นการจัดงานระดับชาติที่สามารถช่วยกระตุ้นเศรษฐกิจในช่วงหลังจากพวกเราทุกคนต้องประสบสถานการณ์การระบาดโควิด-19 ทําให้เกิดการกระจายรายได้ให้กับเศรษฐกิจชุมชนฐานรากให้มีความเข้มแข็ง ประชาชนมีคุณภาพชีวิตที่ดีและเกิดการกระตุ้นเศรษฐกิจในภาพรวมของประเทศมากยิ่งขึ้น
ด้าน นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยจะได้นําผลสําเร็จของการจัดงาน OTOP Midyear 2022 มาขับเคลื่อนพัฒนาต่อยอดด้านช่องทางการตลาดของผู้ประกอบการ ขณะเดียวกันมุ่งขับเคลื่อนโครงการหนึ่งตําบล หนึ่งผลิตภัณฑ์ (OTOP) เพื่อให้ครัวเรือนสัมมาชีพได้รับการพัฒนาเข้าสู่การลงทะเบียนเป็นผู้ผลิต ผู้ประกอบการ OTOP ระดับเครือข่าย เป็นวิสาหกิจเพื่อสังคม (Social Enterprise) ดําเนินการภายใต้การพัฒนาเศรษฐกิจฐานรากและประชารัฐ เพิ่มศักยภาพชุมชนในการสร้างธุรกิจชุมชน บูรณาการภาคีสนับสนุนชุมชน ทั้งการสร้างสรรค์ชุมชนพึ่งตนเองได้ มีเป้าหมาย ชุมชนมีศักยภาพในการบริหารจัดการและพัฒนาตนเองสู่ความมั่นคง มั่งคั่ง ยั่งยืน และมีความสุข การส่งเสริมเศรษฐกิจฐานรากให้ขยายตัวอย่างสมดุล มีเป้าหมาย เสริมสร้างเศรษฐกิจฐานรากให้เข้มแข็งอย่างสมดุลและยั่งยืนด้วยนวัตกรรมภูมิปัญญาท้องถิ่นเชื่อมโยงการท่องเที่ยวชุมชน และการเสริมสร้างทุนชุมชนให้มีธรรมาภิบาล มีเป้าหมาย ชุมชนสามารถจัดการทุนชุมชนเพื่อเป็นฐานในการพัฒนาเศรษฐกิจและสังคม ตอบสนองนโยบายของรัฐบาล ในการสร้างความเข้มแข็งให้กับเศรษฐกิจฐานรากอย่างยั่งยืน
รัฐบาลไทย-ข่าวทำเนียบรัฐบาล-สตช. ชี้แจงข้อวิจารณ์คำสั่งให้ตำรวจเชิญชวนชาวบ้านเคารพธงชาติที่สถานีตำรวจทุกเช้า
วันจันทร์ที่ 18 ตุลาคม 2564
สตช. ชี้แจงข้อวิจารณ์คําสั่งให้ตํารวจเชิญชวนชาวบ้านเคารพธงชาติที่สถานีตํารวจทุกเช้า
โฆษกสํานักงานตํารวจแห่งชาติ เผยอาจเป็นการสื่อสารที่คลาดเคลื่อน ทางสถานีตํารวจภูธรจังหวัดสมุทรปราการ จึงยกเลิกกิจกรรมไปก่อน
เมื่อวันที่ 17 ตุลาคม 2564 พลตํารวจตรี ยิ่งยศ เทพจํานงค์ โฆษกสํานักงานตํารวจแห่งชาติ สํานักงานตํารวจแห่งชาติ ชี้แจงกรณีเพจ “พระจันทร์ ลายกระต่าย”เผยแพร่บันทึกข้อความที่อ้างว่าเป็นของ ผบก.ภ.จว.แห่งหนึ่ง ระบุถึงเรื่องการปล่อยแถวสายตรวจนอกสถานีตํารวจว่า ให้เชิญชวนประชาชนในพื้นที่ที่รู้จักคุ้นเคยมาร่วมเคารพธงชาติที่สถานี ตร. โดยให้เจ้าหน้าที่สายตรวจ 1 นาย เชิญชวนประชาชนอย่างน้อย 2 คน เริ่มตั้งแต่ 15 ต.ค.เป็นต้นไป ทั้งนี้ หลังโพสต์ดังกล่าวถูกเผยแพร่ มีการวิพากษ์วิจารณ์อย่างกว้างขวางนั้น
พลตํารวจตรี ยิ่งยศ เทพจํานงค์ โฆษกสํานักงานตํารวจแห่งชาติ กล่าวว่า ได้ตรวจสอบไปยังตํารวจภูธรจังหวัดสมุทรปราการ โดยในกรณีดังกล่าวเป็นการให้ข้าราชการตํารวจเชิญชวน พี่น้องประชาชนในพื้นที่ทํากิจกรรมสร้างจิตสํานึก “รักชาติ ศาสนา พระมหากษัตริย์” ร่วมกัน นอกจากนี้ยังเป็นการให้พี่น้องประชาชนในพื้นที่ เข้ามา “มีส่วนร่วม” ในการตรวจสอบการทํางานของเจ้าหน้าที่ตํารวจ ตลอดจนรับรู้แนวทางการปฏิบัติงาน พร้อมทั้งสามารถให้คําแนะนําแก่เจ้าหน้าที่ตํารวจในการปฏิบัติหน้าที่ ทั้งนี้ เพื่อสร้างความมั่นใจให้กับพี่น้องประชาชนในพื้นที่ ในเรื่องของการปฏิบัติหน้าที่ของเจ้าหน้าที่ตํารวจ ในการดูแลความปลอดภัยในชีวิตและทรัพย์สินของพี่น้องประชาชน อย่างไรก็ตาม กรณีดังกล่าวได้เกิดความคลาดเคลื่อนในการสื่อสาร อาจทําให้เกิดความเข้าใจที่ไม่ตรงกัน ตํารวจภูธรจังหวัดสมุทรปราการจึงได้ให้เจ้าหน้าที่ตํารวจยกเลิกการดําเนินการดังกล่าวไปก่อน โดยยังคงไว้ซึ่งการประสานความร่วมมือ ระหว่างพี่น้องประชาชนในพื้นที่กับเจ้าหน้าที่ตํารวจ ในการมีส่วนร่วมดําเนินงาน เพื่อพิทักษ์รักษาความปลอดภัยในชีวิตและทรัพย์สินของพี่น้องประชาชนทุกคนและในส่วนของเจ้าหน้าที่ตํารวจเอง ก็ยังคงไว้ซึ่งกิจกรรมซึ่งเป็นสัญลักษณ์แห่งการสร้างจิตสํานึก ความรักชาติ ศาสนา พระมหากษัตริย์ ต่อไป
รัฐบาลไทย-ข่าวทำเนียบรัฐบาล-"อนุทิน" แจงยอดโควิดเพิ่มขึ้นจาก "โอมิครอน" แต่อาการไม่รุนแรง ผู้ป่วยหนักและเสียชีวิตลดลง
วันจันทร์ที่ 7 กุมภาพันธ์ 2565
"อนุทิน" แจงยอดโควิดเพิ่มขึ้นจาก "โอมิครอน" แต่อาการไม่รุนแรง ผู้ป่วยหนักและเสียชีวิตลดลง
รองนายกรัฐมนตรีและรัฐมนตรีว่าการกระทรวงสาธารณสุข แจง "โอมิครอน" ติดง่าย ทําให้จํานวนผู้ติดเชื้อเพิ่มขึ้น แต่ยังควบคุมสถานการณ์ได้ ผู้ป่วยหนักและเสียชีวิตลดลง เนื่องจากประชาชนร่วมมือมารับวัคซีนจํานวนมาก ย้ํายังต้องระวังตัวป้องกันโรคเข้มข้น
รองนายกรัฐมนตรีและรัฐมนตรีว่าการกระทรวงสาธารณสุข แจง "โอมิครอน" ติดง่าย ทําให้จํานวนผู้ติดเชื้อเพิ่มขึ้น แต่ยังควบคุมสถานการณ์ได้ ผู้ป่วยหนักและเสียชีวิตลดลง เนื่องจากประชาชนร่วมมือมารับวัคซีนจํานวนมาก ย้ํายังต้องระวังตัวป้องกันโรคเข้มข้น
วันนี้ (7 กุมภาพันธ์ 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงสถานการณ์โรคโควิด 19 ที่มีแนวโน้มเพิ่มขึ้น ว่า สายพันธุ์ "โอมิครอน" เป็นสายพันธุ์ที่แพร่ได้ง่าย แต่ไม่รุนแรงเท่าสายพันธุ์ที่ผ่านมา และคนส่วนใหญ่ฉีดวัคซีนโควิด 19 แล้ว แม้ปัจจุบันผู้ติดเชื้อมีจํานวนเพิ่มขึ้น แต่ผู้ป่วยอาการหนักและเสียชีวิตไม่ได้เพิ่มขึ้นจากช่วงเดือนธันวาคม 2564 ที่มีผู้ติดเชื้อ 3,500-4,000 คนต่อวัน ถือว่าอัตราป่วยหนักและเสียชีวิตลดลง และหากเทียบจํานวนผู้ติดเชื้อกับประเทศอื่นทั่วโลก จะเห็นได้ว่าไทยสามารถควบคุมสถานการณ์ได้ดีกว่ามาก ซึ่งเป็นเพราะคนไทยให้ความร่วมมือปฏิบัติตามมาตรการที่แนะนําอย่างต่อเนื่อง
อย่างไรก็ตาม พบว่าผู้เสียชีวิตส่วนใหญ่เป็นกลุ่มเสี่ยง 608 ที่ยังไม่ได้รับวัคซีน ดังนั้น ขอย้ําให้มารับวัคซีนตามกําหนด ซึ่งขณะนี้กําลังฉีดเข็มกระตุ้น และขอให้ระมัดระวังตัวเอง เนื่องจากการติดเชื้อที่พบส่วนใหญ่มาจากการสังสรรค์และการรวมตัวกันจํานวนมาก จึงขอให้หลีกเลี่ยงการอยู่ใกล้ชิดกันเป็นเวลานานเกินไป ใส่หน้ากากอนามัยตลอดเวลา โดยเฉพาะช่วงอยู่บ้านที่มีผู้สูงอายุ ถ้าไปสถานที่เสี่ยงสูง เช่น โรงพยาบาลหรือสถานที่อากาศถ่ายเทไม่ดี อาจใส่หน้ากากเพิ่มเป็นสองชั้น และระวังตนเองตลอดเวลา
“การรายงานสถานการณ์ต่อจากนี้ อาจมีการปรับรูปแบบเพื่อให้ประชาชนเข้าใจ และใช้ชีวิตได้เป็นปกติมากที่สุด ซึ่งการรายงานสถานการณ์โควิดของประเทศไทย นานาชาติให้ความเชื่อมั่นว่ามีความโปร่งใส รวมทั้งไทยยังมีมาตรการเข้มข้นกว่าประเทศอื่น ส่วนการฉีดวัคซีน ยืนยันว่ามีการบริหารจัดการเพื่อให้ฉีดได้อย่างเพียงพอทุกเข็ม” นายอนุทินกล่าว
นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โควิด 19 ในขณะนี้ เป็นไปตามการคาดการณ์และควบคุมได้ จากช่วงแรก อัตราเสียชีวิตอยู่ที่ประมาณ 2% ขณะนี้ลดลงมาเหลือประมาณ 0.22% ถือว่าค่อนข้างต่ํา ส่วนการฉีดวัคซีนมีผลการศึกษาพบว่า หลังฉีดเข็มสองไปแล้วช่วงเวลาหนึ่งภูมิคุ้มกันจะลดลง ดังนั้น จําเป็นต้องฉีดเข็มสามเพื่อกระตุ้นภูมิคุ้มกันเพิ่ม ซึ่งได้ตั้งเป้าหมายเบื้องต้นว่า การฉีดเข็มหนึ่งและสองรวมกันควรได้ประมาณ 80% ของประชากร และเข็มสามควรได้ 80-90% ของเข็มสอง เพื่อที่จะควบคุมสถานการณ์ได้
************************************** 7กุมภาพันธ์ 2565
****************************************************
รัฐบาลไทย-ข่าวทำเนียบรัฐบาล-รัฐบาลมุ่งเป้าช่วยเหลือ กลุ่มเปราะบาง-คนไร้บ้าน ตามนโยบายรัฐฯ “ไม่ทิ้งใครไว้ข้างหลัง” จัดหน่วยบริการฉีดวัคซีนเคลื่อนที่ให้กับประชาชนกลุ่มเสี่ยงในชุมชนและกทม.
วันอาทิตย์ที่ 19 กันยายน 2564
รัฐบาลมุ่งเป้าช่วยเหลือ กลุ่มเปราะบาง-คนไร้บ้าน ตามนโยบายรัฐฯ “ไม่ทิ้งใครไว้ข้างหลัง” จัดหน่วยบริการฉีดวัคซีนเคลื่อนที่ให้กับประชาชนกลุ่มเสี่ยงในชุมชนและกทม.
รัฐบาลมุ่งเป้าช่วยเหลือ กลุ่มเปราะบาง-คนไร้บ้าน ตามนโยบายรัฐฯ “ไม่ทิ้งใครไว้ข้างหลัง” จัดหน่วยบริการฉีดวัคซีนเคลื่อนที่ให้กับประชาชนกลุ่มเสี่ยงในชุมชนและกทม.
วันที่ 19 กันยายน 2564 นางสาวรัชดา ธนาดิเรก รองโฆษกประจําสํานักนายกรัฐมนตรี เผยความคืบหน้าของศูนย์ปฏิบัติการบริหารภาวะวิกฤติโควิด-19 กระทรวงการพัฒนาสังคมและความมั่นคงของมนุษย์ (พม.) ที่ดําเนินการให้ความช่วยเหลือกลุ่มเปราะบางที่ประสบปัญหาความเดือดร้อนและความยากลําบาก จากการแพร่ระบาดของโรคติดเชื้อไวรัสโคโรนา 2019 ตามนโยบายของรัฐบาลที่จะ “ไม่ทิ้งใครไว้ข้างหลัง” ครอบคลุมทั่วทั้งเด็ก ผู้สูงอายุ คนพิการ คนเร่ร่อน ไร้บ้าน และผู้ด้อยโอกาส ผู้ป่วยติดเตียงและประสบปัญหาทางสังคมทั่วประเทศ แล้ว ตั้งแต่ 28 ก.ค. - 30 ส.ค. 64 รวมจํานวน 66,048 ราย แบ่งเป็นในพื้นที่ กทม. 8,670 ราย ส่วนภูมิภาค 57,378 ราย ประกอบด้วย 1. เด็กและเยาวชน 11,489 ราย 2. คนพิการ 14,842 ราย 3. ผู้สูงอายุ 9,697 ราย 4. ผู้ป่วยติดเตียงและป่วยเรื้อรัง 1,153 ราย 5. คนเร่ร่อนและคนไร้ที่พึ่ง 2,355 ราย 6. สตรีตั้งครรภ์ 126 ราย และ 7. ผู้ประสบปัญหาทางสังคมอื่น ๆ 26,386 ราย
ขณะเดียวกัน กรุงเทพมหานครยังเดินหน้าฉีดวัคซีนเชิงรุกด้วยหน่วยบริการฉีดวัคซีนเคลื่อนที่กรุงเทพมหานคร (BKK Mobile Vaccination Unit : BMV) ตั้งแต่ 10 ก.ย. 64 ให้กับประชาชนกลุ่มเสี่ยงทั้งในชุมชน และพื้นที่บริเวณรอบกรุงเทพมหานคร มุ่งเป้ากลุ่มเปราะบาง ผู้สูงอายุ ผู้ป่วยเรื้อรัง 7 กลุ่มโรค หญิงตั้งครรภ์ คนพิการ รวมถึงคนไร้บ้าน ที่ได้ร่วมสํารวจกับเครือข่าย มีประมาณ 1,200-1,500 คน เพื่อเสริมสร้างภูมิคุ้มกันให้กับประชาชนอย่างทั่วถึงภายใต้สถานการณ์การแพร่ระบาดของโควิด – 19
นางสาวรัชดา ยังเผยว่าขณะนี้กระทรวงการพัฒนาสังคมและความมั่นคงของมนุษย์ (พม.) ได้รับการจัดสรรวัคซีนโควิด – 19 “ซิโนฟาร์ม” จากสภากาชาดไทย จํานวน 100,000 โดส โดยจะร่วมกับสํานักอนามัย และกรุงเทพมหานคร จัดตั้งจุดให้บริการฉีดวัคซีนในชุมชน และจัดชุดบริการเคลื่อนที่สําหรับกลุ่มเปราะบาง โดยเป็นการดําเนินการเชิงรุก ตามความมุ่งหวังของรัฐบาลและพลเอกประยุทธ์ จันทร์โอชา นายกรัฐมนตรี ดูแลกลุ่มเปราะบาง กลุ่มคนตกหล่น ให้เข้าถึงวัคซีนโควิด-19 ได้อย่างทั่วถึงและรวดเร็ว ทั้งนี้ หากประชาชนกลุ่มเปราะบางที่กําลังประสบปัญหาทางสังคมและได้รับความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479บริการ 24 ชั่วโมง 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-​ครม.รับทราบผลดำเนินงานโครงการจิตอาสาพระราชทาน
วันอังคารที่ 15 มีนาคม 2565
​ครม.รับทราบผลดําเนินงานโครงการจิตอาสาพระราชทาน
​ครม.รับทราบผลดําเนินงานโครงการจิตอาสาพระราชทาน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 15 มี.ค. 2565 ได้รับทราบการการรายงานผลดําเนินงานโครงการจิตอาสาพระราชทาน ระหว่างเดือนต.ค. - ธ.ค. 2564 โดย ณ สิ้นเดือน ธ.ค. 2564 มีประชาชนลงทะเบียนเป็นจิตอาสาพระราชทานแล้ว 6,896,296 คน จําแนกเป็นกรุงเทพมหานคร 455,861 คน และส่วนภูมิภาค 6,440,408 คน
ทั้งนี้ มีการจัดกิจกรรมจิตอาสาของส่วนราชการต่างๆ 17 หน่วยงาน ที่มีผู้เข้าร่วม 963,925 คน รวมกิจกรรมจิตอาสา 10,163 ครั้ง ประกอบด้วย 1) จิตอาสาพัฒนา เช่น การปรับปรุงภูมิทัศน์สถานที่ทํางานและบริเวณโดยรอบ การอํานวยความสะดวกให้ประชาชน การบริจาคโลหิต หรือสิ่งของ การปลูกต้นไม้ พัฒนาแหล่งน้ํา การบริจาควัคซีนแก่ประชาชน รวม 9,217 ครั้ง 2) จิตอาสาภัยพิบัติ เช่น การช่วยเหลือผู้ประสบภัยน้ําท่วมในพื้นที่ต่างๆ การอบรมภัยพิบัติให้องค์กรปกครองส่วนท้องถิ่น รวม 885 ครั้ง
3) จิตอาสาเฉพาะกิจ เช่น การจัดเตรียมสถานที่และร่วมพิธีเนื่องในวันสําคัญ การบริจาคโลหิตถวายเป็นพระราชกุศล รวม 43 ครั้ง และ 4) วิทยากรจิตอาสา เช่นการบรรยายความรู้ในเรื่องการขับเคลื่อนงานจิตอาสาภาคประชาชน การน้อมนําหลักปรัชญาเศรษฐกิจพอเพียง พระราชกรณียกิจของพระบาทสมเด็จพระเจ้าอยู่หัว การสร้างจิตสํานึกความเป็นพลเมืองและโครงการจิตอาสาพระราชทานตามพระราชดําริ รวม 18 ครั้ง
ทั้งนี้ สํานักงานปลัดสํานักนายกรัฐมนตรี (สปน.) ได้บูรณาการงานจิตอาสาภาครัฐและติดตามโครงการจิตอาสาพระราชทานโดยต่อเนื่อง ซึ่งขณะนี้มีโครงการสําคัญที่อยู่ระหว่างดําเนินการหลายโครงการ เช่น โครงการ "โคก หนอง นา แห่งน้ําใจและความหวัง กรมราชทัณฑ์" โครงการพัฒนาแหล่งน้ําบึงบอระเพ็ด จังหวัดนครสวรรค์ โครงการอนุรักษ์ฟื้นฟูแหล่งน้ําบึงสีไฟ จังหวัดพิจิตร การดําเนินการคลองเปรมประชากร คลองแสนแสบ และคลองลาดพร้าว การพัฒนาคูคลองในพื้นที่เขตหลักสี่ การจัดตั้งศูนย์พักคอยในชุมชน และศูนย์พักพิงร่วมใจอุ่นไอรัก
นอกจากนี้ สปน. ได้รายงานว่าหน่วยงานภาครัฐได้มีการดําเนินกิจกรรมจิตอาสาเพื่อให้เกิดความรู้รัก สามัคคี เป็นประโยชน์ต่อประชาชน ชุมชน สังคมและประเทศชาติโดยรวมอย่างต่อเนื่อง
.............................
รัฐบาลไทย-ข่าวทำเนียบรัฐบาล-คงอัตราภาษีที่ดิน ปี 2565 เท่าเดิมต่อไปอีกระยะหนึ่ง
วันพุธที่ 8 ธันวาคม 2564
คงอัตราภาษีที่ดิน ปี 2565 เท่าเดิมต่อไปอีกระยะหนึ่ง
วันพุธที่ 8 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
สืบเนื่องจาก พ.ร.บ.ภาษีที่ดินและสิ่งปลูกสร้าง พ.ศ.2562 ได้กําหนดให้ใช้อัตราภาษีที่ดินตามมูลค่าของฐานภาษีที่ใช้อยู่ในปัจจุบัน เพียงแค่ใน 2 ปีแรก คือปี 2563-2564 ได้แก่ ที่ดินที่ประกอบเกษตรกรรม จัดเก็บภาษีในอัตราร้อยละ 0.01-0.1 ที่ดินสําหรับอยู่อาศัย ร้อยละ 0.02-0.1 ที่ดินที่ใช้ประโยชน์นอกเหนือจาก 2 ประเภทแรก เก็บร้อยละ 0.3-0.7 และที่ดินหรือสิ่งปลูกสร้างที่ทิ้งร้างว่างเปล่า หรือ ไม่ได้ทําประโยชน์ตามควรแก่สภาพ เก็บภาษีในอัตราร้อยละ 0.3-0.7 ทั้งนี้ เพื่อเป็นการบรรเทาภาระแก่ประชาชนผู้เสียภาษีในช่วงสถานการณ์ระบาดของโรคโควิด-19 รัฐบาลจึงอนุมัติให้อัตราภาษีที่ดินและสิ่งปลูกสร้างตั้งแต่ปี 2565 เป็นต้นไป คงเดิมเท่ากับปี 2563 และ 2564 ต่อไปอีกระยะหนึ่ง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 1/2564
วันจันทร์ที่ 22 พฤศจิกายน 2564
ปลัดกอบชัยฯ เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 1/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 1/2564
ปลัดกอบชัยฯ เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 1/2564
วันนี้ (22 พฤศจิกายน 2564) เวลา 13.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงอุตสาหกรรม ครั้งที่ 1/2564 ซึ่งที่ประชุมได้ร่วมกันหารือแนวทางการจัดทําคําขอ กรอบระยะเวลาการจัดทําคําของบประมาณด้าน สารสนเทศ ประจําปีงบประมาณ พ.ศ.2566 โดยมีนายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และผู้บริหารกระทรวงอุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่าน Zoom Meeting
รัฐบาลไทย-ข่าวทำเนียบรัฐบาล-โฆษกรัฐบาล แจงการจัดสรรชุด ATK 1.1 ล้านชุด กระจายลงพื้นที่ในกลุ่มจังหวัดสีแดงเข้มแล้ว
วันเสาร์ที่ 7 สิงหาคม 2564
โฆษกรัฐบาล แจงการจัดสรรชุด ATK 1.1 ล้านชุด กระจายลงพื้นที่ในกลุ่มจังหวัดสีแดงเข้มแล้ว
โฆษกรัฐบาล แจงการจัดสรรชุด ATK 1.1 ล้านชุด กระจายลงพื้นที่ในกลุ่มจังหวัดสีแดงเข้มแล้ว
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า รัฐบาลได้จัดสรรและกระจายชุดตรวจ Antigen Test Kit ซึ่งรัฐบาลไทยได้รับจากสมาพันธรัฐสวิส จํานวน 1.1 ล้านชุด เพื่อใช้ประโยชน์ตามความเหมาะสมแล้ว
โฆษกรัฐบาล กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้สั่งการให้หน่วยงานที่เกี่ยวข้อง ให้กระจายชุดตรวจ ATK ซึ่งได้รับจากสมาพันธรัฐสวิส ตามความจําเป็นเร่งด่วน อย่างทั่วถึง เป็นธรรม ซึ่งขณะนี้รัฐบาลได้จัดสรรไปยังจังหวัดพื้นที่ควบคุมสูงสุดและเข้มงวด 13 จังหวัด ตามจํานวนผู้ป่วยและความเหมาะสมแล้ว ดังนี้
•กรุงเทพมหานครจํานวน 200,000 ชุด
•นนทบุรี ปทุมธานี จังหวัดละ 75,000 ชุด
•อยุธยา สมุทรสาคร นครปฐม ชลบุรี สมุทรปราการ และฉะเชิงเทรา จังหวัดละ 70,000 ชุด
•4 จังหวัดภาคใต้ ได้แก่ นราธิวาส ปัตตานี ยะลา และสงขลา จังหวัดละ 45,000 ชุด และ
•สํารองที่กระทรวงสาธารณสุขจํานวน 150,000 ชุด
ในการนี้ โฆษกรัฐบาลเปิดเผยว่า นายกรัฐมนตรีเชื่อมั่นว่าอุปกรณ์ทางการแพทย์ที่ได้รับมอบจากสมาพันธรัฐสวิส และได้แจกจ่ายแล้วนี้ จะมีส่วนสําคัญในการสนับสนุนให้ไทยสามารถควบคุมจํากัดวงของการแพร่ระบาดของโรคโควิด-19 ได้อย่างมีประสิทธิภาพมากยิ่งขึ้น
ทั้งนี้ ในส่วนของเครื่องช่วยหายใจ จํานวน 102 เครื่อง ที่ได้รับมอบจากสมาพันธรัฐสวิส ในโอกาสเดียวกันนี้ จะได้แจกจ่ายตามความเหมาะสมต่อไป
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.เฉลิมชัย จับมือพันธมิตร ลาซาด้า ไปรษณีย์ไทย เคอรี่
วันพฤหัสบดีที่ 31 มีนาคม 2565
รมว.เฉลิมชัย จับมือพันธมิตร ลาซาด้า ไปรษณีย์ไทย เคอรี่
รมว.เฉลิมชัย จับมือพันธมิตร ลาซาด้า ไปรษณีย์ไทย เคอรี่ เตรียมบุกตลาดไลฟ์สด เอาใจแฟนขาช้อป ราชา-ราชินีผลไม้ไทย ชวน CF พร้อมกัน พฤษภาคมนี้
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบหมายและสั่งการให้ทุกหน่วยงานที่เกี่ยวข้องในกระทรวงเกษตรและสหกรณ์ เตรียมจัดทําโครงการส่งเสริมการบริโภคผลไม้ช่วงฤดูกาลออกสู่ตลาดมาก ในช่วงเดือน พฤษภาคม - มิถุนายนนี้ โดยบูรณาการกับภาคส่วนต่าง ๆ เพิ่มช่องทางการซื้อขายสินค้าเกษตรทั้งแบบออฟไลน์และออนไลน์เพื่อกระตุ้นการบริโภคในประเทศซึ่งจากความสําเร็จได้ที่ร่วมมือกับ บริษัท ลาซาด้า ประเทศไทย จํากัด ผู้นําแพลตฟอร์มจําหน่ายสินค้าออนไลน์ชั้นนําของไทย ในแคมเปญ “เปลี่ยนเกษตรกรให้เป็นผู้ค้าออนไลน์มืออาชีพ” ตั้งแต่ปี 2563 รวมถึงพันธมิตรอย่างบริษัท ไปรษณีย์ไทย จํากัด และ บริษัท เคอรี่ เอ็กซ์เพรส (ประเทศไทย) จํากัด (มหาชน) ที่ได้ให้ความร่วมมือในด้านโลจิสติกส์ขนส่งสินค้าเกษตรมาโดยตลอด
สําหรับการดําเนินงานในปีนี้ ได้มีแนวทางขยายความร่วมมือต่อเนื่อง โดยเตรียมบุกตลาดออนไลน์ในรูปแบบไลฟ์สด จัดมหกรรมช้อปออนไลน์จําหน่ายทุเรียนและมังคุด ราชาและราชินี แห่งผลไม้ไทย เพื่อสร้างรายได้ให้กับเกษตรกร สถาบันเกษตรกร ผู้ประกอบการ อีกทั้งอํานวยความสะดวกให้กับผู้บริโภคได้สามารถสั่งซื้อผลผลิตคุณภาพดีจากสวนเกษตรกรโดยตรงในราคาที่เหมาะสม และการันตีคุณภาพมาตรฐานของหน่วยงานในกระทรวงเกษตรและสหกรณ์ โดยจะมีการ Kick off ไลฟ์สดครั้งแรกในเดือนพฤษภาคม - มิถุนายน 2565 ซึ่งเป็นช่วงผลผลิตทุเรียนและมังคุดออกสู่ตลาด และจะมีกิจกรรมหลากลาย ทั้งแบบ Pre order ผลผลิตคัดพิเศษให้สั่งล่วงหน้า หรือโปรโมชั่นสุดคุ้มให้ผู้บริโภคทุกท่านได้ติดตาม
ด้าน นายฉันทานนท์ วรรณเขจร เลขาธิการสํานักงานเศรษฐกิจการเกษตร (สศก.) โฆษกกระทรวงเกษตรและสหกรณ์ กล่าวว่า ล่าสุดจากการหารือร่วมกันในวันที่ 30 มีนาคม 2565 ระหว่างสํานักงานเศรษฐกิจการเกษตร กรมส่งเสริมการเกษตร กรมส่งเสริมสหกรณ์ องค์การตลาดเพื่อเกษตรกร (อ.ต.ก.) สภาอุตสาหกรรมแห่งประเทศไทย บริษัท ลาซาด้า ประเทศไทย จํากัดบริษัท ไปรษณีย์ไทย จํากัด และ บริษัท เคอรรี่ เอ็กเพรส (ประเทศไทย) จํากัด (มหาชน) ได้มีการเตรียมแนวทางจัดกิจกรรมแคมเปญครั้งนี้ขึ้น โดยกระทรวงเกษตรฯ จะคัดเลือกสหกรณ์การเกษตร วิสาหกิจชุมชน หรือกลุ่มแปลงใหญ่ ที่มีผลผลิตทุเรียนและมังคุดได้คุณภาพมาตรฐาน เข้าร่วมแคมเปญบนแพลตฟอร์มของลาซาด้า ขณะที่ทางสภาอุตสาหกรรมแห่งประเทศไทย จะร่วมกระจายสินค้าเข้ากลุ่มอุตสาหกรรม และ อ.ต.ก. จะร่วมจัดกิจกรรมส่งเสริมการขายในครั้งนี้ด้วย โดยมีไปรษณีย์ไทย และเคอรี่ ร่วมสนับสนุนการขนส่งในอัตราพิเศษตลอดแคมเปญ
“ทุเรียน ถือว่าเป็นราชาแห่งผลไม้ไทย มีฤทธิ์ร้อน โดยมีสรรรพคุณทางยาในการช่วยบรรเทาอาการจุกเสียด บํารุงกําลัง และให้ความอบอุ่นแก่ร่างกาย ขณะที่ มังคุด ถือเป็นราชินีของผลไม้ไทย ซึ่งมีฤทธิ์เย็น ดังนั้นการรับประทานคู่กัน นอกจากจะได้รสชาติที่อร่อยลงตัวของผลไม้ทั้งสองชนิดแล้ว ยังมีสรรพคุณช่วยให้ร่างกายให้เกิดความสมดุลอีกด้วย ซึ่งจากนโยบายของรัฐมนตรีว่าการกระทรวงเกษตรและสหกรณ์ ที่ได้มีแนวทางขยายร่วมมือกันในรูปแบบตลาดไลฟ์สดครั้งนี้ จะเป็นอีกช่องทางหนึ่งในการร่วมกันขับเคลื่อนเศรษฐกิจ กระจายผลผลิต ควบคู่ไปกับการพัฒนาระบบโลจิสติกส์ไปถึงมือผู้บริโภคอย่างรวดเร็ว” เลขาธิการ สศก. กล่าว
รัฐบาลไทย-ข่าวทำเนียบรัฐบาล-รัฐบาลเอาผิดคนทุจริตโครงการรัฐ “เราเที่ยวด้วยกัน คนละครึ่ง เราชนะ” ดำเนินคดีอาญา 639 คดี
วันอังคารที่ 16 สิงหาคม 2565
รัฐบาลเอาผิดคนทุจริตโครงการรัฐ “เราเที่ยวด้วยกัน คนละครึ่ง เราชนะ” ดําเนินคดีอาญา 639 คดี
รัฐบาลเอาผิดคนทุจริตโครงการรัฐ “เราเที่ยวด้วยกัน คนละครึ่ง เราชนะ” ดําเนินคดีอาญา 639 คดี
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 16 สิงหาคม 2565 ว่า ครม.รับทราบรายงานความคืบหน้าการดําเนินคดีอาญากับผู้ทุจริตโครงการเราเที่ยวด้วยกัน โครงการคนละครึ่ง และโครงการเราชนะ ตามที่สํานักงานตํารวจแห่งชาติเสนอ ซึ่งเป็นการรายงานการดําเนินคดีอาญาระหว่างวันที่ 1 กันยายน 2564 - 1 เมษายน 2565 มีการดําเนินคดีรวมทั้งสิ้น 639 คดี แบ่งเป็นโครงการเราเที่ยวด้วยกัน 529 คดี โครงการคนละครึ่ง 106 คดี และโครงการเราชนะ 4 คดี ส่วนใหญ่เป็นข้อหาฐานความผิดเกี่ยวกับฉ้อโกง รวมกันฉ้อโกง ร่วมกันฉ้อโกงโดยแสดงตนเป็นคนอื่น ฉ้อโกงประชาชน และฉ้อโกงโดยนําข้อมูลอันเป็นเท็จเข้าสู่ระบบคอมพิวเตอร์ สําหรับความคืบหน้าในการดําเนินคดี มีคดีที่อยู่ระหว่างการสอบสวน 541 คดี สอบสวนเสร็จส่งพนักงานอัยการแล้ว 55 คดี และอื่นๆ 43 คดี เช่น ชดใช้ค่าเสียหายก่อนร้องทุกข์ และถอนคําร้องทุกข์
รัฐบาลไทย-ข่าวทำเนียบรัฐบาล-รมต.นร.อนุชา ส่งผู้ชุมนุม P-move กลับบ้าน ย้ำรัฐบาลยืนข้างประชาชน พร้อมให้ความช่วยเหลือ เร่งแก้ปัญหาทุกด้าน
วันพฤหัสบดีที่ 3 กุมภาพันธ์ 2565
รมต.นร.อนุชา ส่งผู้ชุมนุม P-move กลับบ้าน ย้ํารัฐบาลยืนข้างประชาชน พร้อมให้ความช่วยเหลือ เร่งแก้ปัญหาทุกด้าน
รมต.นร.อนุชา ส่งผู้ชุมนุม P-move กลับบ้าน ย้ํารัฐบาลยืนข้างประชาชน พร้อมให้ความช่วยเหลือ เร่งแก้ปัญหาทุกด้าน
วันนี้ (3 กุมภาพันธ์ 2565) เวลา 16.00 น. นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย นายเสกสกล อัตถาวงศ์ ผู้ช่วยรัฐมนตรีประจํานายกรัฐมนตรี นายมงคลชัยสมอุดร รองปลัดสํานักนายกรัฐมนตรี พร้อมคณะเดินทางไปยังบริเวณเชิงสะพานชมัยมรุเชฐ ถนนพิษณุโลก ซึ่งเป็นสถานที่ปักหลักชุมนุมของกลุ่มขบวนการประชาชนเพื่อสังคมที่เป็นธรรม (พีมูฟ) เพื่อร่วมส่งผู้ชุมนุมเดินทางกลับภูมิลําเนาในช่วงเย็นวันนี้ หลังจากผลการหารือตามข้อเรียกร้องเป็นที่น่าพอใจ
ทั้งนี้ ในช่วงบ่ายที่ผ่านมา นายธีรภัทร ประยูรสิทธิ ปลัดสํานักนายกรัฐมนตรี ได้นําคําสั่งแต่งตั้งคณะอนุกรรมการฉบับแก้ไข ที่ พล.อ.ประวิตร วงษ์สุวรรณ รองนายกรัฐมนตรี ในฐานะประธานกรรมการแก้ไขปัญหาของขบวนการประชาชนเพื่อสังคมที่เป็นธรรม (พีมูฟ) ได้ลงนาม เมื่อวันที่ 2 กุมภาพันธ์ 2565 ให้นายอนุชา นาคาศัย รัฐมนตรีประจําสํานักนายกรัฐมนตรี เป็นประธานอนุกรรมการฯ มามอบให้กับทางกลุ่มผู้ชุมนุม เพื่อสร้างความมั่นใจ
รัฐมนตรีประจําสํานักนายกรัฐมนตรี กล่าวว่า รัฐบาลโดยการนําของ พลเอก ประยุทธ์ จันทร์โอชา นายกรัฐมนตรี มีความห่วงใยพี่น้องประชาชนต่อปัญหาที่กําลังเผชิญ จึงได้สั่งให้เร่งดําเนินการแก้ปัญหาโดยด่วนภายหลังจากที่แกนนําได้เข้าพบและหารือข้อเสนอ ซึ่งคณะรัฐมนตรีจะร่วมพิจารณาแก้ปัญหาทีละด้าน โดยคํานึงถึงความสําคัญเร่งด่วนที่ส่งผลกระทบต่อพี่น้องประชาชนจํานวนมากตามลําดับ ทั้งนี้ คณะทํางานชุดใหม่ที่ได้รับการแต่งตั้งจะเร่งลงพื้นที่เพื่อติดตามและแก้ไขปัญหา
“พลเอก ประยุทธ์ จันทร์โอชา นายกรัฐมนตรี ยืนยันให้ความเชื่อมั่นขอให้พี่น้องประชาชนมั่นใจว่ารัฐบาลจะเป็นที่พึ่งและยืนข้างประชาชนเสมอ อะไรที่เป็นความเดือดร้อนของประชาชน รัฐบาลไม่เคยทอดทิ้ง พยายามแก้ไขปัญหาอย่างเต็มที่มาโดยตลอด” รัฐมนตรีประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-สธ.รับมอบเสื้อกาวน์กันน้ำจากวัสดุรีไซเคิล สนับสนุนการดำเนินงานด้านโควิด 19
วันจันทร์ที่ 22 สิงหาคม 2565
สธ.รับมอบเสื้อกาวน์กันน้ําจากวัสดุรีไซเคิล สนับสนุนการดําเนินงานด้านโควิด 19
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุด CPE เสื้อกาวน์กันน้ํา ผลิตจากวัสดุรีไซเคิล จํานวน 3,000 ชุด จาก บริษัท ยูนิลีเวอร์ ประเทศไทย จํากัด มูลค่า 105,000 บาท เพื่อสนับสนุนการดําเนินงานด้านโควิด 19 ของกระทรวงสาธารณสุข
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุดCPEเสื้อกาวน์กันน้ํา ผลิตจากวัสดุรีไซเคิล จํานวน 3,000 ชุด จาก บริษัท ยูนิลีเวอร์ ประเทศไทย จํากัด มูลค่า 105,000 บาท เพื่อสนับสนุนการดําเนินงานด้านโควิด 19 ของกระทรวงสาธารณสุข มีคุณภาพและความปลอดภัยต่อผู้ใช้งาน และช่วยรักษาสิ่งแวดล้อม
วันนี้ (22 สิงหาคม 2565) ที่ห้องประชุมชัยนาทนเรนทร กระทรวงสาธารณสุข จ.นนทบุรี นายอนุทินชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร รับมอบชุดCPE (Chlorinated Polyethylene)เสื้อกาวน์กันน้ํา ผลิตจากวัสดุรีไซเคิล จํานวน 3,000 ชุด จาก บริษัท ยูนิลีเวอร์ประเทศไทย จํากัด มูลค่า 105,000 บาท นําโดย คุณแอนนามาริเคอ เดอ ฮาน ประธานกรรมการบริหาร กลุ่มบริษัทยูนิลีเวอร์ ประเทศไทย และคณะ
นายอนุทิน กล่าวว่า สถานการณ์แพร่ระบาดของโรคโควิด 19 ที่ผ่านมา กระทรวงสาธารณสุข ได้มุ่งมั่นควบคุมป้องกันโรค และรักษาผู้ติดเชื้ออย่างต่อเนื่อง ซึ่งได้รับความร่วมมือเป็นอย่างดีจากทั้งภาครัฐ เอกชนและประชาชน สําหรับบริษัทยูนิลีเวอร์ ประเทศไทย จํากัด ได้ให้การสนับสนุนมาโดยตลอด และในวันนี้ได้มอบชุดCPEเสื้อกาวน์กันน้ําที่เป็นนวัตกรรมผลิตจากขวดพลาสติกรีไซเคิล (HDPE - High Density Polyethylene)1,029 ขวด จํานวน 3,000 ชุด มูลค่ากว่า 105,000 บาท ที่นอกจากมีคุณภาพและความปลอดภัยต่อผู้ใช้งานแล้ว ยังช่วยรักษาสิ่งแวดล้อมอีกทางหนึ่งด้วย
“ขอขอบคุณบริษัทยูนิลีเวอร์ประเทศไทย จํากัด ที่ให้การสนับสนุนการปฏิบัติงานของกระทรวงสาธารณสุขมาโดยตลอด ที่ผ่านมาได้มอบทั้งสิ่งของจําเป็น เครื่องอุปโภค บริโภค ยาและเวชภัณฑ์ ให้แก่บุคลากรทางการแพทย์ ซึ่งกระทรวงสาธารณสุขจะจัดส่งสิ่งของเหล่านี้เพื่อส่งต่อไปยังบุคลากรทางการแพทย์ และเจ้าหน้าที่ ใช้ในการปฏิบัติงานดูแลประชาชนต่อไปโดยเร็วที่สุด”นายอนุทิน กล่าว
************************************22 สิงหาคม 2565
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ ปรับเวลาปิดให้บริการรถไฟฟ้า เป็นเวลา 21.00 น. ตั้งแต่วันที่ 12 กรกฎาคม 2564 สอดคล้องตามมติของศูนย์บริหารสถานการณ์แพร่ระบาดของโรคติดเชื้อไวรัส COVID-19 (ศ
วันเสาร์ที่ 10 กรกฎาคม 2564
รถไฟฟ้าแอร์พอร์ต เรล ลิงก์ ปรับเวลาปิดให้บริการรถไฟฟ้า เป็นเวลา 21.00 น. ตั้งแต่วันที่ 12 กรกฎาคม 2564 สอดคล้องตามมติของศูนย์บริหารสถานการณ์แพร่ระบาดของโรคติดเชื้อไวรัส COVID-19 (ศ
บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม เปลี่ยนแปลงเวลาให้บริการรถไฟฟ้าแอร์พอร์ต เรล ลิงก์ เป็นเวลา 05.30 - 21.00 น. ตั้งแต่วันที่ 12 กรกฎาคม 2564 เป็นต้นไป
นายสุเทพ พันธุ์เพ็ง กรรมการผู้อํานวยการใหญ่บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม เปิดเผยว่าตามที่ศูนย์บริหารสถานการณ์แพร่ระบาดของโรคติดเชื้อไวรัส COVID-19 (ศบค.) มีมติจํากัดการให้บริการของระบบขนส่งสาธารณะ โดยหยุดให้บริการตั้งแต่เวลา 21.00 น. - 04.00 น. ของวันถัดไป ในพื้นที่ควบคุมสูงสุดและเข้มงวด 10 จังหวัด ได้แก่ กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร สงขลา ปัตตานี ยะลา นราธิวาส โดยเริ่มตั้งแต่วันที่ 12 กรกฎาคม 2564 เป็นต้นไปนั้น
รฟฟท. จึงดําเนินการให้สอดคล้องตามมาตรการดังกล่าวข้างต้น โดยเปลี่ยนแปลงเวลาให้บริการรถไฟฟ้าแอร์พอร์ต เรล ลิงก์ เป็นเวลา 05.30 - 21.00 น. ตั้งแต่วันที่ 12 กรกฎาคม 2564 เป็นต้นไป โดยรถไฟฟ้าขบวนสุดท้ายจะออกจากสถานีต้นทางคือ สถานีพญาไท และสถานีสุวรรณภูมิ เวลา 20.30 น. และจะถึงสถานีปลายทางเวลา 21.00 น.
โดยบริษัทยังคงคุมเข้มและเน้นย้ํามาตรการป้องกันการแพร่ระบาดของไวรัส COVID-19 โดยมีมาตรการต่างๆ ทั้งตั้งจุดคัดกรองตรวจวัดอุณหภูมิผู้โดยสารก่อนเข้าใช้บริการในทุกสถานี ,เพิ่มความถี่ในการทําความสะอาดบริเวณจุดสัมผัสภายในสถานี และในขบวนรถ , เพิ่มความถี่ในการฉีดพ่นยาฆ่าเชื้อภายในขบวนรถไฟฟ้าก่อนให้บริการ รวมถึงขอความร่วมมือผู้โดยสารปฏิบัติตามมาตรการ D-M-H-T-T อย่างเคร่งครัด ได้แก่ เว้นระยะห่างระหว่างบุคคลภายในขบวนรถและสถานี ( D : Distancing ) , สวมหน้ากากผ้า/หน้ากากอนามัยตลอดเวลาที่ใช้บริการรถไฟฟ้า (M : Mask Wearing ) , ล้างมือด้วยเจลแอลกอฮอล์ทั้งก่อนและหลังเข้าใช้บริการ ( H : Hand Washing ) , ตรวจวัดอุณหภูมิร่างกายก่อนเข้าใช้บริการ ( T : Testing ) และสแกน QR Code ไทยชนะบริเวณสถานีทุกครั้ง เพื่อเป็นประโยชน์ในการสอบสวนโรค ( T : Thai Cha Na )
รัฐบาลไทย-ข่าวทำเนียบรัฐบาล-ครม.อนุมัติให้กฟผ.เพิ่มวงเงินกู้ระยะสั้นแบบ Credit Line จากวงเงินเดิม 10,000 ล้านบาท เป็น 30,000 ล้านบาทเสริมสภาพคล่อง
วันอังคารที่ 26 กรกฎาคม 2565
ครม.อนุมัติให้กฟผ.เพิ่มวงเงินกู้ระยะสั้นแบบ Credit Line จากวงเงินเดิม 10,000 ล้านบาท เป็น 30,000 ล้านบาทเสริมสภาพคล่อง
ครม.อนุมัติให้กฟผ.เพิ่มวงเงินกู้ระยะสั้นแบบ Credit Line จากวงเงินเดิม 10,000 ล้านบาท เป็น 30,000 ล้านบาทเสริมสภาพคล่อง
วันที่ 26 กรกฎาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)อนุมัติให้การไฟฟ้าฝ่ายผลิตแห่งประเทศไทย (กฟผ.) เพิ่มวงเงินกู้ระยะสั้นแบบ Credit Line จากวงเงินเดิม 10,000 ล้านบาท เป็น 30,000 ล้านบาท จนถึงวันที่ 11 กันยายน 2567 ซึ่งเป็นวันที่วงเงินกู้ระยะสั้นแบบCredit Line ที่ได้รับอนุมัติจากครม.เมื่อวันที่ 16 มีนาคม 2564 จะครบกําหนดระยะเวลา 3 ปี ภายใต้เงื่อนไขเดิมประกอบด้วย กู้เบิกเกินบัญชี ตั๋วสัญญาใช้เงิน การทําTrust Receipt (R/T) และการทําสัญญากู้เงินเมื่อทวงถาม(Call Loan) โดยจะพิจารณาทําสัญญาเงินกู้กับสถาบันการเงินที่เสนอรูปแบบที่มีต้นทุนต่ําที่สุด ตามอัตราดอกเบี้ยตลาด โดยกระทรวงการคลังจะไม่ค้ําประกันเงินต้นและดอกเบี้ยจากการกู้เงินดังกล่าว
ทั้งนี้กฟผ.อยู่ระหว่างดําเนินการนําเสนอการกู้เงินเพื่อบริหารภาระค่าไฟฟ้าโดยอัตโนมัติ (เอฟที) ตามนโยบายของรัฐประจําปีงบประมาณ 2566 ภายใต้กรอบวงเงินไม่เกิน 85,000 ล้านบาท ซึ่งหากได้รับความเห็นชอบจากครม.แล้ว กฟผ.คาดว่าจะได้รับเงินกู้ดังกล่าวในช่วงปลายเดือนตุลาคม 2565 ซึ่งไม่ทันต่อการรองรับการขาดสภาพคล่องในช่วงเดือนสิงหาคม-กันยายน 2565 ดังนั้นจึงมีความจําเป็นต้องมีวงเงินกู้ระยะสั้นแบบCredit Line เพิ่มขึ้น ตามคาดการณ์ในเดือนสิงหาคม 2565 เพื่อใช้เป็นเครื่องมือในการป้องกันความเสี่ยงจากการขาดสภาพคล่องวงเงินประมาณ 30,000 ล้านบาทดังกล่าว เนื่องจากกฟผ.ต้องใช้เงินทุนหมุนเวียนในการดําเนินงานสูงมากได้แก่ ค่าเชื้อเพลิง ค่าซื้อกระแสไฟฟ้า งบลงทุน และค่าใช้จ่ายอื่นๆ โดยรายจ่ายที่เกิดขึ้นจริงในส่วนของค่าเชื้อเพลิงและค่าซื้อกระแสไฟฟ้าในช่วงเดือนพฤษภาคม-มิถุนายน 2565 สูงกว่าประมาณการจํานวน 23,000 ล้านบาท และมีแนวโน้มสูงขึ้นกว่าประมาณการที่คาดการณ์ไว้
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" สั่งการตำรวจ เกษตร พาณิชย์ ลงพื้นที่ตรวจสอบสต๊อกข้าวโพดเลี้ยงสัตว์ทั่วประเทศ ด่วน หากพบการกักตุนสินค้า ฉวยโอกาสทำกำไร ให้ดำเนินการตามกฎหมาย
วันเสาร์ที่ 12 มีนาคม 2565
โฆษกรัฐบาลเผย "นายกฯ" สั่งการตํารวจ เกษตร พาณิชย์ ลงพื้นที่ตรวจสอบสต๊อกข้าวโพดเลี้ยงสัตว์ทั่วประเทศ ด่วน หากพบการกักตุนสินค้า ฉวยโอกาสทํากําไร ให้ดําเนินการตามกฎหมาย
โฆษกรัฐบาลเผย "นายกฯ" สั่งการตํารวจ เกษตร พาณิชย์ ลงพื้นที่ตรวจสอบสต๊อกข้าวโพดเลี้ยงสัตว์ทั่วประเทศ ด่วน หากพบการกักตุนสินค้า ฉวยโอกาสทํากําไร ให้ดําเนินการตามกฎหมาย
วันนี้ (12 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผย จากกรณีปรากฏปริมาณข้าวโพดเลี้ยงสัตว์ในตลาดมีราคาพุ่งสูงขึ้นอย่างต่อเนื่อง โรงงานผลิตอาหารสัตว์ไม่สามารถหาซื้อข้าวโพดเลี้ยงสัตว์ได้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการสํานักงานตํารวจแห่งชาติ กระทรวงเกษตรและสหกรณ์ และกระทรวงพาณิชย์ ลงพื้นที่ตรวจสอบสต๊อกข้าวโพดเลี้ยงสัตว์ของพ่อค้าคนกลางทั่วประเทศโดยด่วน พร้อมให้รายงานนายกรัฐมนตรีรับทราบข้อเท็จจริง หากพบมีพฤติกรรมที่ฝ่าฝืนกฎหมาย มีการกักตุนสินค้า ปั่นราคาแพง ฉวยโอกาสทํากําไรในสภาวการณ์ที่ราคาวัตถุดิบสูงในขณะนี้ ให้เจ้าหน้าที่ดําเนินการตามกฎหมายกับผู้ที่กระทําผิดทุกราย โดยไม่ละเว้น
“มีการตั้งข้อสังเกตว่า ที่ผ่านมามีการเก็บเกี่ยวผลผลิตข้าวโพด เพื่อขายเข้าสู่ตลาดแล้ว แต่กลับพบว่า ปริมาณข้าวโพดในตลาดมีน้อยผิดปกติ ไม่สอดคล้องกับผลผลิตที่พ่อค้ารับซื้อจากเกษตรกรผู้ปลูกข้าวโพด ดันให้ราคาข้าวโพดเลี้ยงสัตว์พุ่งขึ้นทุกวัน ซึ่งเข้าข่ายพฤติกรรมการกักตุนสินค้า รวมทั้งเป็นการกดดันผู้ผลิตอาหารสัตว์ให้ต้องจ่ายราคาพิเศษเพิ่มขึ้นอีก ถือเป็นการซ้ําเติมผู้ผลิตอาหารสัตว์และเกษตรกรผู้เลี้ยงสัตว์ที่กําลังเดือดร้อนในสถานการณ์ปัจจุบันอย่างมาก ซึ่งท่านนายกฯ รับทราบกรณีดังกล่าว โดยกําชับให้มีการตรวจสอบข้อเท็จจริง อย่าให้มีการฉวยโอกาส หรือใช้ประโยชน์จากสถานการณ์ ซ้ําเติมภาระให้ประชาชน ในขณะที่รัฐบาลกําลังเร่งแก้ปัญหาต่าง ๆ อยู่ในขณะนี้ และขอให้ทุกฝ่ายเห็นแก่ประโยชน์ส่วนรวมของประเทศด้วย” นายธนกร กล่าว
.......................
รัฐบาลไทย-ข่าวทำเนียบรัฐบาล-“ชัยวุฒิ” นั่งประธาน top executives เร่งบูรณาการการป้องกันและจัดการกับปัญหาข้อร้องเรียนและภัยที่เกี่ยวข้องกับธุรกรรมออนไลน์และข่าวปลอม
วันจันทร์ที่ 1 พฤศจิกายน 2564
“ชัยวุฒิ” นั่งประธาน top executives เร่งบูรณาการการป้องกันและจัดการกับปัญหาข้อร้องเรียนและภัยที่เกี่ยวข้องกับธุรกรรมออนไลน์และข่าวปลอม
“ชัยวุฒิ” นั่งประธาน top executives เร่งบูรณาการการป้องกันและจัดการกับปัญหาข้อร้องเรียนและภัยที่เกี่ยวข้องกับธุรกรรมออนไลน์และข่าวปลอม
เมื่อวันที่ 1 พฤศจิกายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุม top executives ครั้งที่ 10/2564 ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยคณะผู้บริหารกระทรวงฯ เข้าร่วม ทั้งนี้ที่ประชุมได้รายงานความคืบหน้าตามข้อสั่งการรัฐมนตรี สรุปการเตรียมการประชุม ครม. อย่างเป็นทางการนอกสถานที่ (ครม. สัญจร) รวมทั้งการบูรณาการการป้องกันและจัดการกับปัญหาข้อร้องเรียนและภัยที่เกี่ยวข้องกับธุรกรรมออนไลน์และข่าวปลอม การบูรณาการช่องทางติดต่อสื่อสารกับประชาชน (Front end) และพัฒนาบริการ ของ 1212 อาสาจับตาออนไลน์ และ AFNC และการส่งต่อการทํางานกับ ปท.สป.ดศ. ปอท. และ สอท. (คณะกรรมการฯ/ AFNC) นอกจากนี้ยังได้หารือประเด็นการพัฒนาบทบาทและการทํางานของดิจิทัลจังหวัด (สถิติจังหวัด) ในการให้ความช่วยเหลือประชาชนในพื้นที่ (สสช.) การผลักดันให้อินเทอร์เน็ตเป็นสาธารณูปโภคพื้นฐาน : การกระจายอํานาจ การให้บริการอินเทอร์เน็ตความเร็วสูงให้ท้องถิ่น เป็นต้น
*********************
รัฐบาลไทย-ข่าวทำเนียบรัฐบาล-รฟท. ลงพื้นที่ตรวจสอบปัญหาการบุกรุกพื้นที่บริเวณใต้โครงการรถไฟชานเมืองสายสีแดงแล้ว พร้อมขีดเส้นให้ผู้บุกรุกทำการย้ายออกภายใน 15 วัน
วันอังคารที่ 12 กรกฎาคม 2565
รฟท. ลงพื้นที่ตรวจสอบปัญหาการบุกรุกพื้นที่บริเวณใต้โครงการรถไฟชานเมืองสายสีแดงแล้ว พร้อมขีดเส้นให้ผู้บุกรุกทําการย้ายออกภายใน 15 วัน
จากกรณีสื่อสังคมออนไลน์ ได้มีการเผยแพร่ภาพวิดีโอ มีกลุ่มบุคคลเข้าบุกรุกพื้นที่ของ รฟท. บริเวณใต้ทางยกระดับโครงการรถไฟชานเมืองสายสีแดง ย่านสถานีกลางบางซื่อนั้น
เมื่อวันที่ 10 กรกฎาคม 2565 เวลา 9.00 น. นายสมยุทธิ์ เรือนงาม ประธานคณะทํางานดําเนินการกับผู้บุกรุกพื้นที่โครงการรถไฟฟ้าชานเมืองสายสีแดง ได้นําคณะทํางานฯ และเจ้าหน้าที่ลงตรวจสอบพื้นที่ดังกล่าวแล้ว ตามนโยบายของนายนิรุฒ มณีพันธ์ ผู้ว่า การรถไฟแห่งประเทศไทย (รฟท.) กระทรวงคมนาคม ที่ให้ความสําคัญต่อการปกป้อง ดูแลทรัพย์สินของ รฟท. ไม่ให้กลุ่มบุคคลใดเข้ามาใช้ประโยชน์เป็นการส่วนตัว ควบคู่กับการพัฒนาให้เป็นประโยชน์สูงสุด
ทั้งนี้ ผลการตรวจสอบพบผู้บุกรุกจํานวน 7 ราย ซึ่งเจ้าหน้าที่ได้มีการพูดคุยทําความเข้าใจกับผู้บุกรุก และบันทึกภาพเป็นหลักฐานในการดําเนินการ พร้อมทั้งแจ้งให้ผู้บุกรุกที่ใช้ประโยชน์ใต้ทางรถไฟฟ้าสายสีแดงบริเวณสถานีกลางบางซื่อเร่งทําการรื้อถอนและขนย้ายทรัพย์สินออกไปจากเขตพื้นที่รถไฟฟ้าสายสีแดงตามระเบียบภายในกําหนด 15 วัน หากพบว่ายังคงฝ่าฝืน จะมีการดําเนินคดีตามกฎหมายต่อไป
ท้ายนี้ขอย้ําว่า ในการดําเนินการแก้ไขปัญหาการบุกรุกที่ดินรฟท. ได้มีแนวทางปฏิบัติโดยยึดหลักตามความถูกต้องของกฎหมาย ไม่มีการเลือกปฏิบัติ และสามารถดูแลพิทักษ์การใช้ทรัพย์สินของการรถไฟฯ ให้เกิดประโยชน์สูงสุดเป็นสําคัญ
รัฐบาลไทย-ข่าวทำเนียบรัฐบาล-PM meets with members of U.S. House of Representatives to affirm close friendship and partnership between Thailand and U.S.
วันอังคารที่ 9 พฤศจิกายน 2564
PM meets with members of U.S. House of Representatives to affirm close friendship and partnership between Thailand and U.S.
PM meets with members of U.S. House of Representatives to affirm close friendship and partnership between Thailand and U.S.
November 8, 2021, at 1100hrs, at the Purple Room, Thai Khu Fah Building, Government House, Mr.Amerish "Ami" Bera,Chairman of the Subcommittee on Asia, the Pacific, Central Asia, and Nonproliferation,U.S. House of Representatives, led a delegation of members of theU.S. House of Representativesto pay a courtesy call on Prime Minister and Defense Minister Gen. Prayut Chan-o-chaon occasion of his visit to Thailand. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomedmembers of theU.S. House of Representatives. The fact that theywerethe firstgroup toofficiallyvisit Thailand after theCOVID-19 situation reflectslong-standing and tight-knit relations between the two countries. Thailand is pleased with the continuedrelations, exchange of visits, and cooperation in various dimensions, and stands ready to work together with the U.S. forcomprehensive andmutual interests.
Mr. Beraexpressed pleasure to have visited Thailand. With the current situation and challenges, he was of the view that close partnership between Thailand and the U.S. is crucial. U.S. congressmen stand ready to provide support to the Thai Government and promote cooperation for mutual benefits.
Both parties agreed to strengthen cooperation, andwere pleased with the relevance of key policiesimplementedunder the incumbent Government of the two countries, as well as theirshared position on the key global issues,i.e.,the climate change and human security promotion(which includes anti-human trafficking and responses to COVID-19 pandemic in both public health and economic aspects).
The Prime Minister was also pleased with an increase of trade activities between Thailand and the U.S. despite the COVID-19 pandemic, and emphasized that the Thai Government has placed importance onproviding support to the U.S. investors in Thailand as hemeetswith the U.S. private sector on an annual basis. Both parties also came to terms topromote security and military cooperation.
Thailand commits to continue promoting close friendship and cooperation with the U.S, andhopes for regional security, prosperity, and peace amidstvarious challenges and geopolitical changes.The Prime Minister affirmed Thailand’scooperation and support on theU.S.’ constructive role in the region and the Mekong sub-region throughsuchregional and sub-regionalframeworks asACMECSandUS-Mekong Partnership.
รัฐบาลไทย-ข่าวทำเนียบรัฐบาล-วธ. มอบโล่รางวัลคุณธรรมต้นแบบโดดเด่น 235 รางวัล เพื่อเป็นขวัญกำลังใจ สร้าง “สังคมไทยเป็นสังคมคุณธรรม ที่มีความมั่นคง มั่งคั่ง และยั่งยืน”
วันจันทร์ที่ 28 กุมภาพันธ์ 2565
วธ. มอบโล่รางวัลคุณธรรมต้นแบบโดดเด่น 235 รางวัล เพื่อเป็นขวัญกําลังใจ สร้าง “สังคมไทยเป็นสังคมคุณธรรม ที่มีความมั่นคง มั่งคั่ง และยั่งยืน”
วธ. มอบโล่รางวัลคุณธรรมต้นแบบโดดเด่น 235 รางวัล เพื่อเป็นขวัญกําลังใจ สร้าง “สังคมไทยเป็นสังคมคุณธรรม ที่มีความมั่นคง มั่งคั่ง และยั่งยืน”
วธ. มอบโล่รางวัลคุณธรรมต้นแบบโดดเด่น 235 รางวัล
เพื่อเป็นขวัญกําลังใจ สร้าง “สังคมไทยเป็นสังคมคุณธรรม ที่มีความมั่นคง มั่งคั่ง และยั่งยืน”
วันที่ 28 กุมภาพันธ์ 2565 เวลา 10.00 น. ณ ห้อง G5 ชั้น 1 อาคารหอศิลป์แห่งชาติ กระทรวงวัฒนธรรม เขตห้วยขวาง กรุงเทพมหานคร นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีมอบโล่รางวัลคุณธรรมต้นแบบโดดเด่น ประจําปีงบประมาณ พ.ศ. ๒๕๖๔ พร้อมด้วย นางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้แทนหน่วยงาน และเจ้าหน้าที่ผู้เกี่ยวข้อง จํานวน 550 รูป/คน
นายอิทธิพล กล่าวว่า คณะกรรมการส่งเสริมคุณธรรมแห่งชาติ ได้เห็นความสําคัญในการส่งเสริมคุณธรรมในทุกภาคส่วน จึงมีนโยบายส่งเสริมการขับเคลื่อนคุณธรรมในระดับชุมชน องค์กร อําเภอ และจังหวัด โดยกําหนดตัวชี้วัดและเกณฑ์การประเมินที่มีมาตรฐานกลางในการประเมินความสําเร็จ ๓ ระดับ คือ ระดับส่งเสริมคุณธรรม ระดับคุณธรรม และระดับคุณธรรมต้นแบบ เพื่อบ่งบอกถึงกระบวนการในการพัฒนาคุณธรรมที่ได้มาตรฐาน และในปีงบประมาณพุทธศักราช ๒๕๖๔ ได้มีการคัดเลือกในระดับคุณธรรมต้นแบบที่มีผลสัมฤทธิ์การเปลี่ยนแปลงพฤติกรรมในเชิงประจักษ์ จํานวน 235 แห่ง ประกอบด้วย ๑. ชุมชนคุณธรรมต้นแบบโดดเด่น จํานวน 76 ชุมชน ๒. องค์กรคุณธรรมต้นแบบโดดเด่น จํานวน 84 องค์กร ๓. อําเภอคุณธรรมต้นแบบโดดเด่น จํานวน 70 อําเภอ 4. จังหวัดคุณธรรมต้นแบบโดดเด่น จํานวน 5 จังหวัด เพื่อรับโล่รางวัลคุณธรรมต้นแบบโดดเด่นจากนายกรัฐมนตรี โดยรัฐมนตรีว่าการกระทรวงวัฒนธรรมเป็นผู้มอบโล่รางวัลดังกล่าว เพื่อเป็นขวัญและกําลังใจให้กับทุกภาคส่วนที่เข้าร่วมการประเมิน และเป็นแรงจูงใจในการส่งเสริมและพัฒนาคุณธรรม เพื่อสร้างสังคมไทยให้เป็นสังคมคุณธรรมอย่างยั่งยืน
นายอิทธิพล กล่าวต่อว่า การขับเคลื่อนสังคมคุณธรรมเป็นหน้าที่ของทุกภาคส่วนที่จะต้องร่วมมือกันทั้งภาครัฐ ภาคเอกชน และภาคประชาชน และจะต้องมีการส่งเสริม พัฒนา และดําเนินการอย่างต่อเนื่องให้ควบคู่ไปกับการดําเนินชีวิตประจําวันที่มีความผูกพันกับหลักธรรมทางศาสนา ปรัชญาของเศรษฐกิจพอเพียง และวิถีวัฒนธรรมไทยอันดีงาม และจะเป็นกลไกหลักในการขับเคลื่อนส่งเสริมความดีงามให้เกิดขึ้นในทุกภาคส่วนของสังคม สามารถส่งผลให้ประเทศชาติมีความสงบสุขและพัฒนาต่อไปได้อย่างยั่งยืน ถึงแม้ว่าในช่วงเวลาที่ผ่านมาได้เกิดสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID - 19) ก่อให้เกิดอุปสรรคในการทํางานอย่างมาก แต่ด้วยความเข้มแข็ง ทุกภาคส่วนจึงได้ปรับเปลี่ยนการทํางานในรูปแบบ New normal ทําให้การดําเนินงานด้านการส่งเสริมคุณธรรมภายใต้แผนแม่บทส่งเสริมคุณธรรมแห่งชาติประสบความสําเร็จเป็นอย่างดียิ่ง การจัดงานในวันนี้จะช่วยสร้างขวัญกําลังใจและเสริมแรงจูงใจในการส่งเสริมการขับเคลื่อนงานด้านคุณธรรม
ซึ่งเป็นส่วนหนึ่งของเป้าหมายในการสร้าง “สังคมไทยเป็นสังคมคุณธรรม ที่มีความมั่นคง มั่งคั่ง และยั่งยืน”
...............................
รัฐบาลไทย-ข่าวทำเนียบรัฐบาล-รมช.สาธิต กำชับ จ.สมุทรปราการ เร่งฉีดวัคซีนโควิดกลุ่มเป้าหมายครอบคลุมร้อยละ70
วันจันทร์ที่ 13 กันยายน 2564
รมช.สาธิต กําชับ จ.สมุทรปราการ เร่งฉีดวัคซีนโควิดกลุ่มเป้าหมายครอบคลุมร้อยละ70
รัฐมนตรีช่วยว่าการกระทรวงสาธารสุข กําชับ จ.สมุทรปราการ เร่งรัดการฉีดวัคซีนโควิด 19 ประชากรกลุ่มเป้าหมายในพื้นที่ครอบคลุม 70% โดยเพิ่มจุดบริการนอกสถานพยาบาล และที่ รพ.สต. รวมทั้งเพิ่มบริการในวันหยุด เพื่อให้คนในชุมชนเข้าถึงวัคซีนสะดวก รวดเร็ว
วันนี้ (13 กันยายน 2564) ที่ จ.สมุทรปราการ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายวันชัย คงเกษม ผู้ว่าราชการ จ.สมุทรปราการ และนพ.ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 ลงพื้นที่ติดตามสถานการณ์โรคโควิด 19 ให้กําลังใจเจ้าหน้าที่ พร้อมรับมอบเครื่อง X-Ray เคลื่อนที่ยี่ห้อ Shimadzu จาก บริษัท คราทอส จํากัด มูลค่า 3 ล้านบาท เพื่อสนับสนุนการทํางานโรงพยาบาลสนาม สมุทรปราการร่วมใจ 5 ที่ อาคารคลังสินค้า โครงการ WHA Mega Logistics Center Chonlaharnpichit ขนาด 1,200 เตียง ที่ให้การดูแลผู้ป่วยโควิด 19 ทั้งชาวไทยและต่างด้าว ข้อมูลวันนี้ มีผู้ป่วยรักษาอยู่ 816 คน ส่วนใหญ่เป็นผู้ติดเชื้อกลุ่มสีเขียวที่ไม่มีอาการหรืออาการน้อย
ดร.สาธิต กล่าวว่า ในวันนี้ได้ลงพื้นที่เพื่อติดตามสถานการณ์และให้กําลังใจบุคลากร เจ้าหน้าที่สาธารณสุขที่ดูแลผู้ติดเชื้อโควิด19 แม้ว่าสถานการณ์เริ่มคลี่คลาย แต่ยังคงพบผู้ติดเชื้อต่อเนื่อง โดยในวันนี้ จ.สมุทรปราการพบผู้ติดเชื้อรายใหม่เพิ่ม 443 คน จํานวนผู้ติดเชื้อสะสมรวม 93,996 คน ซึ่งบุคลากรทางการแพทย์ทุกคนยังต้องทํางานหนักเพื่อดูแลผู้ป่วยทุกคนให้ดีที่สุด ทั้งนี้ ได้กําชับให้นายแพทย์สาธารณสุขจังหวัดและผู้อํานวยการโรงพยาบาลสมุทรปราการ เร่งรัดการฉีดวัคซีนให้กับประชากรเป้าหมายในพื้นที่ให้ครอบคลุม 70% ให้จัดจุดบริการนอกสถานพยาบาลและที่รพ.สต. เพื่อให้คนในชุมชนเข้าถึงวัคซีนให้มากที่สุด รวมทั้งให้โรงพยาบาลสมุทรปราการบริการฉีดวัคซีนในวันหยุดด้วย โดยได้นัดหมายประชาชนเข้ารับการฉีดวัคซีนเฉลี่ยวันละ 1,600-2,000 คน เฉพาะวันนี้ฉีดไป 1,687 คน
สําหรับการดูแลรักษาผู้ป่วยโควิด 19 โรงพยาบาลสมุทรปราการมีเตียงรองรับผู้ป่วยโควิดรวม 300 เตียง ในจํานวนนี้เป็น ICU โควิด 55 เตียง รองรับผู้ป่วยที่มีอาการปานกลางและอาการหนัก ส่วนผู้ป่วยที่ไม่มีอาการหรืออาการน้อยส่งไปดูแลที่โรงพยาบาลสนาม และอีกส่วนหนึ่งจะเข้าระบบ HI /CI ซึ่งระบบนี้ช่วยให้โรงพยาบาลสามารถดูแลผู้ป่วยที่มีอาการหนักได้เต็มที่ อย่างไรก็ตาม ต้องขอความร่วมมือประชาชน ขอให้ยึดหลักป้องกันตนเองไม่ประมาท สวมหน้ากากอนามัย รักษาระยะห่าง หมั่นล้างมือ งดไปในพื้นที่เสี่ยง และขอให้เข้ารับการฉีดวัคซีนตามนัดหมาย เพื่อลดการป่วยหนักและเสียชีวิต
“ขอให้กําลังใจบุคลากรทางการแพทย์ที่ปฏิบัติหน้าที่ทุกคนที่เสียสละทุ่มเทอย่างหนัก และต่อสู้กับโควิดไปด้วยกัน คาดหวังว่า 3-4 เดือนต่อเดือนต่อจากนี้ เมื่อมีการฉีดวัคซีนครอบคลุมแล้ว สถานการณ์จะดีขึ้น รวมถึงประเทศจะเดินหน้าภาคเศรษฐกิจได้ภายใต้นโยบายรัฐบาล” ดร.สาธิตกล่าว
************************************ 13 กันยายน 2564
รัฐบาลไทย-ข่าวทำเนียบรัฐบาล-รฟม. ให้การต้อนรับคณะเยี่ยมชมดูงานจากสำนักงานปลัดกระทรวงพลังงาน
วันศุกร์ที่ 25 มีนาคม 2565
รฟม. ให้การต้อนรับคณะเยี่ยมชมดูงานจากสํานักงานปลัดกระทรวงพลังงาน
ในโอกาสเยี่ยมชมศูนย์ข้อมูลข่าวสารของ รฟม.
นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคม ให้การต้อนรับ นายหร่อหยา จันทรัตนา ผู้ตรวจราชการกระทรวงพลังงาน และคณะเยี่ยมชมดูงานจากสํานักงานปลัดกระทรวงพลังงาน เนื่องในโอกาสเยี่ยมชมและศึกษาดูงานศูนย์ข้อมูลข่าวสารของ การการรถไฟฟ้าขนส่งมวลชนแห่งประเทศไทย(รฟม.) ซึ่งได้รับรางวัลประกาศเกียรติคุณศูนย์ข้อมูลข่าวสารของราชการโดดเด่น 3 ปีซ้อน ในปี พ.ศ.2562 - 2564
ในโอกาสนี้ รฟม. ได้นําเสนอข้อมูลภาพรวมการดําเนินงานของศูนย์ พร้อมทั้งได้ร่วมแลกเปลี่ยนข้อมูลระหว่างหน่วยงาน เช่น การบริหารจัดการศูนย์ แนวทางปฏิบัติด้านการพัฒนาศูนย์ ตามเกณฑ์ศูนย์ข้อมูลข่าวสารโดดเด่น เป็นต้น เพื่อเป็นประโยชน์ในการนําไปปรับใช้หรือเป็นแนวทางในการพัฒนาการดําเนินงานศูนย์ข้อมูลข่าวสารของแต่ละหน่วยงาน รวมถึงอํานวยความสะดวกให้แก่ประชาชนต่อไป
สําหรับศูนย์ข้อมูลข่าวสารของ รฟม. ได้ให้บริการข้อมูลข่าวสารของราชการตามพระราชบัญญัติ ข้อมูลข่าวสารของราชการ พ.ศ. 2540 โดยให้บริการประชาชนตามหลักการ “เปิดเผยเป็นหลัก ปกปิดเป็นข้อยกเว้น” ทั้งนี้ประชาชนสามารถติดต่อศูนย์ข้อมูลข่าวสารได้ที่ศูนย์ราชการสะดวก การรถไฟฟ้าขนส่งมวลชนแห่งประเทศไทย อาคาร 1 ชั้น 1 เลขที่ 175 ถนนพระราม 9 แขวงห้วยขวาง เขตห้วยขวาง กรุงเทพมหานคร หรือเว็บไซต์ศูนย์ข้อมูล ข่าวสารอิเล็กทรอนิกส์ http://www.oic.go.th/infocenter6/603/ หรือช่องทางออนไลน์ที่ Line@mrtacontactcenter และ Call Center 0 2716 4044 ในวันและเวลาราชการ
รัฐบาลไทย-ข่าวทำเนียบรัฐบาล-รมว.ดีอีเอส พร้อมคณะผู้บริหารฯร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี ณ สถานีโทรทัศน์ 9
วันพฤหัสบดีที่ 19 พฤษภาคม 2565
รมว.ดีอีเอส พร้อมคณะผู้บริหารฯร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี ณ สถานีโทรทัศน์ 9
รมว.ดีอีเอส พร้อมคณะผู้บริหารฯร่วมบันทึกเทปถวายพระพร ในโอกาสวันมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณพระบรมราชินี ณ สถานีโทรทัศน์ 9
เมื่อวันที่19พฤษภาคม2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมบันทึกเทปถวายพระพรในโอกาสวันมหามงคลเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณพระบรมราชินีโดยมีนายทศพลเพ็งส้มผู้ช่วยรัฐมนตรีประจํานายกรัฐมนตรีปฏิบัติหน้าที่ประจํากระทรวงดิจิทัลเพื่อเศรษฐกิจและสังคมนายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมนายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมนายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมนางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมร่วมบันทึกเทปณบริษัทอสมท.จํากัด(มหาชน)
************
รัฐบาลไทย-ข่าวทำเนียบรัฐบาล-บสย. - ธปท. เสริมแกร่ง SMEs “พลิกฟื้นธุรกิจหลังโควิด-19”
วันอังคารที่ 5 กรกฎาคม 2565
บสย. - ธปท. เสริมแกร่ง SMEs “พลิกฟื้นธุรกิจหลังโควิด-19”
บสย. ผนึก ธปท. เสริมแกร่ง SMEs “พลิกฟื้นธุรกิจหลังโควิด-19” เปิดโครงการ “ศูนย์ที่ปรึกษาการเงิน SMEs สัญจร 4 ภาค” ประเดิมเชียงใหม่ เปิดหลักสูตร วางแผนการเงิน ฉบับ บุคคลธรรมดา และนิติบุคคล
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) และ นายธาริฑธิ์ ปั้นเปี่ยมรัษฎ์ ผู้อํานวยการอาวุโส ธนาคารแห่งประเทศไทย (ธปท.) สํานักงานภาคเหนือ พร้อมด้วยผู้บริหาร ผู้เชี่ยวชาญทางการเงิน ทีมหมอหนี้ บสย. สํานักงานเขตภาคเหนือตอนบน และ หมอหนี้เพื่อประชาชน ธปท. เปิดงาน ศูนย์ที่ปรึกษาทางการเงิน SMEs สัญจร ครั้งที่ 1/2565 จัดบรรยายเชิงลึก เติมความรู้ วางแผนการเงิน ณ ธนาคารแห่งประเทศไทย สํานักงานภาคเหนือ
สําหรับหลักสูตร ประกอบด้วย 1. “ตั้งรับ ปรับตัว เตรียมพร้อมสู่การเป็นนิติบุคคล” สําหรับบุคคลธรรมดา โดย นายสุรชัย กําพลานนท์วัฒน์ ผู้อํานวยการศูนย์ที่ปรึกษาทางการเงิน SMEs (บสย. F.A. Center) เสริมแกร่ง ด้านการเงิน บัญชีอย่างง่าย เตรียมพร้อมเป็นนิติบุคคล 2. “เจาะลึกงบการเงินฉบับ CEO เสริมธุรกิจให้แข็งแกร่ง” โดย นายจรรยฤทธิ์ ทรงมณี ผู้เชี่ยวชาญ บสย. F.A. Center สําหรับ นิติบุคคล เพิ่มพูนความรู้งบการเงินแบบเชิงลึก พร้อมเข้าสู่แหล่งทุน
โดย บสย. และ ธปท. สํานักงานภาคเหนือ ได้ลงพื้นที่ พบผู้ประกอบการ SMEs ที่ได้เข้าร่วมอบรมและนําข้อแนะนําจากผู้เชี่ยวชาญ มาปรับปรุงกิจการ และขอสินเชื่อเพื่อต่อยอดธุรกิจ ยกระดับสู่ความยั่งยืน โดยมีผู้เข้าร่วมกิจกรรมกว่า 60 ราย
ทั้งนี้ บสย. และ ธปท. จะจัดกิจกรรมศูนย์ที่ปรึกษาทางการเงิน SMEs สัญจร (บสย. F.A.Center) รวมทั้งสิ้น 10 ครั้ง โดยร่วมกับ ธปท. 4 ภาค และ ศูนย์ที่ปรึกษาทางการเงิน SMEs สัญจร ร่วมกับหมอหนี้ บสย. ด้วยการออกบูธให้คําปรึกษากับผู้ประกอบการในภูมิภาคต่างๆ 6 ครั้ง เพื่อให้ผู้ประกอบการ SMEs ได้เตรียมพร้อมและมีความรู้ทางการเงินให้มากที่สุดตลอดครึ่งปีหลัง
รัฐบาลไทย-ข่าวทำเนียบรัฐบาล-สุดปัง! ไทยขยับอันดับความสามารถในการแข่งขัน อยู่ที่ 28 ของโลก
วันพุธที่ 23 มิถุนายน 2564
สุดปัง! ไทยขยับอันดับความสามารถในการแข่งขัน อยู่ที่ 28 ของโลก
....
มีเรื่องน่ายินดีมาบอกต่อครับ...สถาบันการจัดการนานาชาติ (International Institute for Management Development) หรือ IMD ได้จัดอันดับความสามารถในการแข่งขันของประเทศไทย ประจําปี 2564 อยู่ที่อันดับ 28 ของโลก ซึ่งดีขึ้น 1 อันดับ จากเมื่อปี 2563
.
โดยไทยยังคงรักษาอันดับอยู่ที่ 3 ของภูมิภาคอาเซียน รองจากสิงคโปร์และมาเลเซีย และแม้ในปี 2564 เราจะต้องเผชิญกับสถานการณ์โรคโควิด-19 อย่างต่อเนื่อง แต่จากผลการจัดอันดับครั้งนี้ พบว่า ประเทศไทยมีผลการดําเนินงานที่ดีขึ้นถึง 3 ด้าน ได้แก่
.
1.ด้านประสิทธิภาพของภาครัฐ (Government Efficiency) จากภาพลักษณ์ความโปร่งใสในการดําเนินงาน และการเร่งรัดการปรับปรุงแก้ไขกฎหมายที่เกี่ยวข้องกับการดําเนินธุรกิจมาอย่างต่อเนื่อง
.
2.ด้านประสิทธิภาพของภาคธุรกิจ (Business Efficiency) จากความพยายามของภาครัฐและภาคธุรกิจที่สนับสนุนการจ้างงานและการพัฒนาบุคลากร
.
3.ด้านโครงสร้างพื้นฐานเพื่อการสาธารณูปโภค เทคโนโลยี และการศึกษา (Infrastructure) เนื่องจากรัฐบาลมีการลงทุนด้านโครงสร้างพื้นฐานขนาดใหญ่อย่างต่อเนื่อง
.
สําหรับเขตเศรษฐกิจที่มีขีดความสามารถสูงสุด 10 อันดับแรกของโลก ประกอบด้วย
1.สวิตเซอร์แลนด์
2.สวีเดน
3.เดนมาร์ก
4.เนเธอร์แลนด์
5.สิงคโปร์
6.นอร์เวย์
7.ฮ่องกง
8.ไต้หวัน
9.สหรัฐอาหรับเอมิเรตส์
10.สหรัฐอเมริกา
ที่มา :https://www.imd.org/.../rankings/world-competitiveness/
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เปิดมาตรการควบคุมโควิด-19 พื้นที่ควบคุมสูงสุดและเข้มงวด
วันอังคารที่ 17 สิงหาคม 2564
เปิดมาตรการควบคุมโควิด-19 พื้นที่ควบคุมสูงสุดและเข้มงวด
....
เปิดมาตรการควบคุมโควิด-19 พื้นที่ควบคุมสูงสุดและเข้มงวด
.
ห้ามออกนอกเคหสถาน 21.00 - 04.00 น.
ร้านอาหาร/เครื่องดื่ม เปิดได้ถึง 20.00 น. ห้ามนั่งทานในร้าน
ห้างสรรพสินค้า เปิดได้ถึง 20.00 น. เฉพาะร้านยา ซูเปอร์มาร์เก็ต ธนาคาร สถาบันการเงิน ร้านอาหาร/เครื่องดื่ม เน้น Delivery Service
ร้านสะดวกซื้อ ตลาดโต้รุ่ง ตลาดนัด ปิดให้บริการระหว่าง 20.00 - 04.00 น.
สวนสาธารณะ สนามกีฬา ปิดดําเนินการ
ร้านนวด สปา สถานเสริมความงาม ปิดดําเนินการ
ห้ามจัดกิจกรรมที่มีการรวมกลุ่มกันมากกว่า 5 คน
โรงเรียน สถาบันการศึกษา ให้ปฏิบัติตามมาตรการที่ได้ประกาศไว้ก่อนหน้านี้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------